I Don’t Wanna Live Forever

I Don’t Wanna Live Forever (tunnetaan myös nimellä I Don't Wanna Live Forever (Fifty Shades Darker)) on brittiläislaulaja Zaynin sekä yhdysvaltalaislaulaja Taylor Swiftin musiikkikappale. Sen julkaisi Republic Records vuonna 2017 ensi-iltansa saaneen elokuvan Fifty Shades Darker -elokuvan soundtrack-albumin ensimmäisenä singlenä 9. joulukuuta 2016. Kappaleen ovat sanoittaneet Swift, Sam Dew, sekä sen tuottaja Jack Antonoff. "I Don’t Wanna Live Forever" on lajityypiltään elektro-R&B balladi,. Kappaleen musiikkivideon ohjasi Grant Singer ja se julkaistiin sekä Zaynen että Swiftin YouTube-kanavilla 27. tammikuuta 2017.

Vastaanotto
"I Don’t Wanna Live Forever" sai pääosin positiivisen vastaanoton musiikkikriitikoilta, jotka kehuivat duon sanojen esittämistä. Arvostelumenestyksen lisäksi kappale oli myös kaupallinen menestys, sen päästyä singlelistan viiden parhaan joukkoon 24 eri valtiossa kuten Australiassa, Irlannissa, Itävallassa, Norjassa, Portugalissa, Saksassa, Uudessa-Seelannissa ja Yhdysvalloissa. Lisäksi se on myynyt Brasiliassa ja Ranskassa timanttia.

Lähteet

Vuoden 2016 kappaleet
Taylor Swiftin kappaleet
Zaynin kappaleet
Jack Antonoffin tuottamat kappaleet